Document ID: 32007D0201

KOMISSION PÄÄTÖS,
tehty 27 päivänä maaliskuuta 2007,
väliaikaisista kiireellisistä kasvinsuojelutoimenpiteistä Phytophthora ramorum Werres, De Cock & Man in ’t Veld sp. nov. -organismin yhteisöön kulkeutumisen ja siellä leviämisen estämiseksi tehdyn päätöksen 2002/757/EY muuttamisesta
(tiedoksiannettu numerolla K(2007) 1292)
(2007/201/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 3 kohdan neljännen virkkeen
sekä katsoo seuraavaa:
(1)
Jäsenvaltioita pyydettiin komission päätöksellä 2002/757/EY (2) ryhtymään väliaikaisesti kiireellisiin kasvinsuojelutoimenpiteisiin Phytophthora ramorum Werres, De Cock & Man in ’t Veld sp. nov. -organismin (jäljempänä ’kasvintuhooja’) yhteisöön kulkeutumisen ja siellä leviämisen estämiseksi.
(2)
Kyseisen kasvintuhoojan aiheuttamia mahdollisia vahinkoja koskevien viimeaikaisten tieteellisten tietojen perusteella näyttää siltä, että kyseisen kasvintuhoojan osalta tartunnalle alttiiden kasvien, puutavaran ja kuoren luetteloa olisi laajennettava ja ajantasaistettava.
(3)
Virheellisten tulkintojen välttämiseksi olisi säädettävä selkeästi, että siirrettäessä tartunnalle alttiiden kasvien tiettyjä lajeja yhteisössä on aina käytettävä kasvipasseja.
(4)
Päätöksen 2002/757/EY nojalla tehtyjen virallisten tutkimusten perusteella vaikuttaa siltä, että vuosittain on tehtävä kasvukauden aikana vähintään kaksi taudille alttiiden kasvien tiettyjen lajien virallista tarkastusta tuotantopaikoilla kasvintuhoojan esiintymättömyyden varmistamiseksi. Jotta tähän vaatimukseen olisi riittävästi aikaa sopeutua, sitä olisi sovellettava 1 päivästä toukokuuta 2007.
(5)
Niiden kokemusten perusteella, jotka on saatu tautipesäkkeissä toteutettujen hävittämistoimenpiteiden seurannasta, vaikuttaa siltä, että toimenpiteet olisi ulotettava kasvien lisäksi myös niiden kasvualustoihin ja kasvijätteisiin. Näihin toimenpiteisiin olisi sisällyttävä kasvinsuojelutoimenpiteitä myös kyseisten pesäkkeiden ympärillä olevilla alueilla.
(6)
Lisäksi on tarpeen jatkaa jäsenvaltioiden tekemiä tutkimuksia kasvintuhoojan aiheuttaman tartunnan todisteista ja ilmoittaa niiden tulokset vuosittain.
(7)
Tällaisten toimenpiteiden tuloksia on tarkasteltava uudelleen seuraavan kasvukauden jälkeen, ja mahdollisia jatkotoimenpiteitä on harkittava tarkastelun tulosten perusteella. Jatkotoimenpiteissä olisi otettava huomioon myös jäsenvaltioiden toimittamat tiedot ja tieteelliset lausunnot.
(8)
Päätöstä 2002/757/EY olisi sen vuoksi muutettava.
(9)
Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2002/757/EY seuraavasti:
1)
Korvataan 1 artiklan 2, 3 ja 4 kohta seuraavasti:
”2. ’tartunnalle alttiilla kasveilla’ seuraavien sukujen ja lajien kasveja, hedelmiä ja siemeniä lukuun ottamatta: Acer macrophyllum Pursh, Acer pseudoplatanus L., Adiantum aleuticum (Rupr.) Paris, Adiantum jordanii C. Muell., Aesculus californica (Spach) Nutt., Aesculus hippocastanum L., Arbutus menziesii Pursch., Arbutus unedo L., Arctostaphylos spp. Adans, Calluna vulgaris (L.) Hull, Camellia spp. L., Castanea sativa Mill., Fagus sylvatica L., Frangula californica (Eschsch.) Gray, Frangula purshiana (DC.) Cooper, Fraxinus excelsior L., Griselinia littoralis (Raoul), Hamamelis virginiana L., Heteromeles arbutifolia (Lindley) M. Roemer, Kalmia latifolia L., Laurus nobilis L., Leucothoe spp. D. Don, Lithocarpus densiflorus (Hook. & Arn.) Rehd., Lonicera hispidula (Lindl.) Dougl. ex Torr.&Gray, Magnolia spp. L., Michelia doltsopa Buch.-Ham. ex DC, Nothofagus obliqua (Mirbel) Blume, Osmanthus heterophyllus (G. Don) P. S. Green, Parrotia persica (DC) C.A. Meyer, Photinia x fraseri Dress, Pieris spp. D. Don, Pseudotsuga menziesii (Mirbel) Franco, Quercus spp. L., Rhododendron spp. L., lukuun ottamatta: Rhododendron simsii Planch., Rosa gymnocarpa Nutt., Salix caprea L., Sequoia sempervirens (Lamb. ex D. Don) Endl., Syringa vulgaris L., Taxus spp. L., Trientalis latifolia (Hook), Umbellularia californica (Hook.& Arn.) Nutt., Vaccinium ovatum Pursh ja Viburnum spp. L.;
3. ’tartunnalle alttiilla puulla’Acer macrophyllum Pursh, Aesculus californica (Spach) Nutt., Lithocarpus densiflorus (Hook. & Arn.) Rehd., Quercus spp. L. ja Taxus brevifolia Nutt. -sukujen ja -lajien puuta;
4. ’tartunnalle alttiilla kuorella’Acer macrophyllum Pursh, Aesculus californica (Spach) Nutt., Lithocarpus densiflorus (Hook. & Arn.) Rehd., Quercus spp. L. ja Taxus brevifolia Nutt. -sukujen ja -lajien irrallaan olevaa kuorta.”
2)
Korvataan 5 artiklassa ilmaisu ”niiden tuotantopaikalta” ilmaisulla ”yhteisössä”.
3)
Korvataan 6 artiklan 2 kohta seuraavasti:
”2. Edellä 1 kohdassa säädettyjen tutkimusten tulokset on annettava tiedoksi komissiolle ja muille jäsenvaltioille vuosittain 1 päivään joulukuuta mennessä, sanotun kuitenkaan rajoittamatta direktiivin 2000/29/EY 16 artiklan 1 kohdan säännösten soveltamista.”
4)
Korvataan 8 artiklassa ilmaisu ”31 päivään joulukuuta 2004” ilmaisulla ”31 päivään tammikuuta 2008”.
5)
Muutetaan liite tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 27 päivänä maaliskuuta 2007.

Labels: 20
16
6